《桑园晚泊民家篱菊盛开因寄宋通侯忠父》
明代·胡应麟

苦忆东京宋子侯，娇娆歌曲擅风流。金花灿烂萦金谷，玉树玲珑照玉楼。

西第壶觞频啸傲，东园车马盛淹留。一尊何日长安市，醉插霜华任满头。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。